smcproject/ml-wiki-sentences huggingface dataset:
പുരോഹിതന്മാരുടെ നിത്യവൃത്തിക്ക് യൂറോപ്യൻ സഭയിൽ വ്യവസ്ഥാപിതമായിരുന്ന ക്രമീകരണങ്ങളൊന്നും ("Manors for Bishops and Glebe land for Priests") കേരളത്തിൽ ഇല്ലായിരുന്നെന്നും അങ്ങനെയുള്ള സാഹചര്യത്തിൽ ശുശ്രൂഷകളെ ശുശ്രൂഷകരുടെ ഉപജീവനവുമായി ബന്ധിപ്പിക്കുന്നതിൽ ന്യായമുണ്ടെന്നും അദ്ദേഹം വാദിക്കുന്നു.
൧ സൂനഹദോസിൽ പങ്കെടുക്കാതിരുന്ന മാർ അബ്രാഹമിനെ ന്യായീകരിച്ചുകൊണ്ട് കൊച്ചി രാജാവും മാർപ്പാപ്പാക്ക് കത്തെഴുതി.
ആ കത്തിനെഴുതിയ സൗഹാർദ്ദപൂർണ്ണമായ മറുപടിയിൽ മാർപ്പാപ്പ, വൈകാതെ കൊച്ചിരാജാവും സത്യവിശ്വാസത്തിന്റെ ഉന്നതവും പരിദ്ധവുമായ സായൂജ്യം തിരിച്ചറിഞ്ഞ് ആ വിശ്വാസം സ്വീകരിക്കുമെന്ന പ്രത്യാശ പ്രകടിപ്പിക്കുന്നു.
൨ അഭിക്ഷേകവേളയിൽ നവവൈദികർക്ക് കൊടുത്ത കാസയിൽ വീഞ്ഞ് ഇല്ലായിരുന്നു എന്ന കാരണത്തിലായിരുന്നു ഈ തീരുമാനം.
൩ ഏഴാം നൂറ്റാണ്ടിലെ അസീറിയൻ സന്യാസി, റബ്ബാൻ ഹോർമിസിന്റെ പേരിലാണ് ഈ ദേവാലയം സ്ഥാപിക്കപ്പെട്ടത്.
എന്നാൽ 1599-ലെ ഉദയമ്പേരൂർ സൂനഹദോസ് റബ്ബാൻ ഹോർമിസിനെ നെസ്തോറിയൻ വീദവിപരീതം ആരോപിച്ച് ശപിച്ചതിനെ തുടർന്ന് അത് വിശുദ്ധ ഹോർമിസിന്റെ പേരിൽ പുനർനാമകരണം ചെയ്യപ്പെടുകയാണുണ്ടായത്.
അവലംബം 1 2 3 1 2 "Tomb of State’s last Persian Chaldean bishop discovered" , 2015 സെപ്തംബർ 20-ലെ ഹിന്ദു ദിനപത്രത്തിലെ വാർത്ത 1 2 "Discovery of Ancient Tomb Redefines History of Angamaly" Archived 2015-09-23 at the Wayback Machine .
2015 സെപ്തംബർ 21-ൽ ദ ന്യൂ ഇന്ത്യൻ എക്സ്പ്രസിൽ വന്ന വാർത്ത 1 2 3 4 5 6 Stephen Neill, A History of Christianity in India, the beginnings to Ad 1707(page 205-208) 1 2 3 സ്കറിയ സക്കറിയ, ഉദയമ്പേരൂർ സൂനഹദോസിന്റെ കാനോനകളുടെ ഓശാന പതിപ്പിനെഴുതിയ ഉപോദ്ഘാതം (പുറങ്ങൾ 37-40) ↑ കേരളത്തിൽ പാലാ രൂപതയിലെ പാഠപുസ്തകസമിതി അംഗീകരിച്ച്, കത്തോലിക്കാ സെക്കണ്ടറി സ്കൂൾ വിദ്യാർത്ഥികളുടെ വേദോപദേശത്തിന്റെ ഭാഗമാക്കിയിരുന്ന "തിരുസഭാചരിത്രസംഗ്രഹം" (1966-ൽ പാലായിലെ സെന്റ് തോമസ് പ്രസ്സിൽ അച്ചടിച്ചത്(പുറങ്ങൾ 86-87) ↑ "മാർ അബ്രാഹമിന്റെ 418 വർഷം പഴക്കമുള്ള കല്ലറ കണ്ടെത്തി" 2015 സെപ്തംബർ 20-നു മംഗളം പത്രത്തിൽ വന്ന വാർത്ത
അങ്കിത റെയ്ന
ഇന്ത്യൻ ഒന്നാം നമ്പർ ആയ ഒരു  പ്രൊഫഷണൽ ടെന്നീസ് താരമാണ് അങ്കിത റെയ്ന .
ഐ ടി എഫ് വനിതാ സർക്യൂട്ടിൽ  8  സിംഗിൾസ് കിരീടങ്ങൾ , 14  ഡബിൾസ് കിരീടങ്ങൾ നേടിയിട്ടുണ്ട്.
നിലവിൽ  ലോക സിംഗിൾസ്  റാങ്കിങ്ങിൽ 168 ആം സ്ഥാനത്താണ് .2016 ലെ സൗത്ത് ഏഷ്യൻ ഗെയിംസിൽ വനിതാ സിംഗിൾസിലും മിക്സഡ് ഡബിൾസിലും  സ്വർണം നേടിയിട്ടുണ്ട്.2018 ജക്കാർത്ത ഏഷ്യൻ ഗെയിംസിൽ വനിതാ സിംഗിൾസിൽ വെങ്കല മെഡൽ നേടി .
പുറത്തേക്കുള്ള കണ്ണികൾ ITF Women's Circuit https://en.wikipedia.org/wiki/ITF_Women%27s_Circuit
അങ്കവാദ്യം
ഒരു പ്രാചീന താളവാദ്യമാണ് അങ്കവാദ്യം .
അങ്കി എന്നും അങ്ക്യാ എന്നും ചില ഗ്രന്ഥങ്ങളിൽ ഇതിനെക്കുറിച്ചു പരാമർശമുണ്ട്.
അങ്കതലത്തിൽ വച്ചു വായിക്കുന്നതിനാലാകാം ഈ പേരുണ്ടായത്.
അങ്കേനാലിംഗ്യ വാദനീയോ മൃദംഗാദി വാദ്യഭേദഃ എന്നു നിഘണ്ടുവിൽ കാണുന്നു.
നാട്യത്തോടൊപ്പം പ്രയോഗിക്കപ്പെട്ടിരുന്ന വാദ്യമാണിത്.
രാമായണ രചനാകാലത്തും ബുദ്ധമതകാലത്തും ഇതിന് പ്രചുരപ്രചാരമുണ്ടായിരുന്നു.
അങ്കവാദ്യത്തിന്റെ രൂപവും വാദനസമ്പ്രദായവും പ്രാചീനശില്പങ്ങളിലും ചുമർചിത്രങ്ങളിലും കാണാം.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അങ്കവാദ്യം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അങ്കാറാഫാൻറ്സിക്ക ദേശീയോദ്യാനം
അങ്കാറാഫാൻറ്സിക്ക ദേശീയോദ്യാനം, മഡഗാസ്കറിലെ ബോയെനി മേഖലയിൽ സ്ഥിതിചെയ്യുന്ന ഒരു ദേശീയോദ്യാനമാണ്.
ദേശീയോദ്യാനത്തോട് ഏറ്റവും അടുത്തുള്ള നഗരമായ മജുങ്ക ഇവിടെ നിന്ന് 115 കിലോമീറ്റർ (71 മൈൽ) വടക്കായിട്ടാണ് നിലനിൽക്കുന്നത്.
ഇവിടെ അധിവസിച്ചിരിക്കുന്ന പ്രബല ഗോത്രവർക്കാരായ സകലാവ ജനങ്ങൾ കൃഷി ചെയ്തു ജീവിക്കുന്ന ജനവിഭാഗമാണ്.
അപൂർവ്വ ജീവിയായ ഗ്രേറ്റർ ബിഗ്-ഫൂട്ടഡ് മൌസിനെ ഈ ദേശീയോദ്യാനത്തിലല്ലാതെ മറ്റെവിടെയും കാണാൻ സാധിക്കുന്നതല്ല.
പടിഞ്ഞാറ് ബെറ്റ്സിബോക്ക നദിക്കും കിഴക്ക് മഹാജംബ നദിക്കും ഇടയിലാണ് ഉദ്യാനം സ്ഥിതിചെയ്യുന്നത്.
മുമ്പ് റൂട്ട് 4 ദേശീയ പാതയുടെ ഇരുവശത്തുമായി യഥാർത്ഥത്തിൽ രണ്ട് ഉദ്യാനങ്ങളാണ് ഉണ്ടായിരുന്നത്, എന്നാൽ അവ 2002 ൽ സംയോജിപ്പിക്കപ്പെട്ടു.
ഏകദേശം 135,000 ഹെക്‌ടർ വിസ്തൃതിയുള്ള ഈ ഉദ്യാനത്തിൽ കട്ടിയുള്ള വരണ്ട ഉഷ്ണമേഖലാ വനത്തിൻറെയും സാന്ദ്രത കുറഞ്ഞ പ്രദേശങ്ങളുടേയും തുണ്ടുകൾ ഇടകലർന്ന് കാണപ്പെടുന്നു.
സവന്ന, കുറ്റിച്ചെടികൾ, മണൽ കലർന്ന പാറ പ്രദേശങ്ങൾ എന്നിവയുമുള്ള ഇവിടുത്തെ, കുറച്ച് ഭൂമിയിൽ തദ്ദേശീയരായ സകലവ ആളുകൾ കൃഷി ചെയ്യുന്നു.
നിരവധി തടാകങ്ങളുമുള്ള ഉദ്യാനത്തിലുള്ളിലൂടെ ട്രാക്കുകളും പാതകളും തലങ്ങും വിലങ്ങും കടന്നുപോകുന്നു.
സന്ദർശകർക്ക് വന്യജീവികളെയും പ്രകൃതിദൃശ്യങ്ങളെയും ആസ്വദിക്കുവാന് സഹായിക്കുന്നതിന് ഇവിടെ താമസ സൗകര്യങ്ങളും ഗൈഡുകളും ലഭ്യമാണ്.
അങ്കമാലി ബ്ലോക്ക് പഞ്ചായത്ത്
എറണാകുളം ജില്ലയിൽ ആലുവ താലൂക്കിലാണ് 203.19 ചതുരശ്രകിലോമീറ്റർ വിസ്തീർണ്ണമുള്ള അങ്കമാലി ബ്ളോക്ക് പഞ്ചായത്ത് സ്ഥിതി ചെയ്യുന്നത്.
അതിരുകൾ കിഴക്ക് - കൂവപ്പടി ബ്ളോക്കും, പശ്ചിമഘട്ടവും പടിഞ്ഞാറ് - പാറക്കടവ് ബ്ളോക്ക് വടക്ക് - ചാലക്കുടി ബ്ളോക്കും, ചാലക്കുടിപ്പുഴയും തെക്ക്‌ - പെരിയാർ ഗ്രാമപഞ്ചായത്തുകൾ
അങ്കമാലി ബ്ലോക്ക് പഞ്ചായത്തിൽ ഉൾപ്പെടുന്ന ഗ്രാമപഞ്ചായത്തുകൾ താഴെപ്പറയുന്നവയാണ്.
മൂക്കന്നൂർ ഗ്രാമപഞ്ചായത്ത് തുറവൂർ ഗ്രാമപഞ്ചായത്ത് മഞ്ഞപ്ര ഗ്രാമപഞ്ചായത്ത് കറുകുറ്റി ഗ്രാമപഞ്ചായത്ത് അയ്യമ്പുഴ ഗ്രാമപഞ്ചായത്ത് ശ്രീമൂലനഗരം ഗ്രാമപഞ്ചായത്ത് കാഞ്ഞൂർ ഗ്രാമപഞ്ചായത്ത് കാലടി ഗ്രാമപഞ്ചായത്ത് മലയാറ്റൂർ നീലേശ്വരം ഗ്രാമപഞ്ചായത്ത് സ്ഥിതിവിവരക്കണക്കുകൾ ജില്ല എറണാകുളം താലൂക്ക് ആലുവ വിസ്തീര്ണ്ണം 203.19 ചതുരശ്ര കിലോമീറ്റർ ജനസംഖ്യ 179,660 പുരുഷന്മാർ 90,448 സ്ത്രീകൾ 89,212 ജനസാന്ദ്രത 884 സ്ത്രീ : പുരുഷ അനുപാതം 986 സാക്ഷരത 89.81% വിലാസം
അങ്കമാലി ബ്ലോക്ക് പഞ്ചായത്ത് അങ്കമാലി - 683572 ഫോൺ : 0484 2452270 ഇമെയിൽ : bdoangamaly@gmail.com അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/angamalyblock Archived 2010-09-24 at the Wayback Machine .
ആബൂനാ പൗലോസ്‌ ഇംഗ്ലീഷ് വിലാസം https://ml.wikipedia.org/wiki/Abune_Paulos
1992 മുതൽ 2012 വരെ എത്യോപ്യൻ ഓർത്തഡോക്സ് സഭയുടെ പാത്രിയർക്കീസായിരുന്നു ആബൂനാ പൗലോസ്‌ (3 നവംബർ 1935 – 16 ഓഗസ്റ്റ് 2012). 'എത്യോപ്യയുടെ പാത്രിയർക്കീസും കാതോലിക്കോസും വിശുദ്ധ തെക്ലേഹൈമനോത്തിന്റെ സിംഹാസനത്തിലെ എച്ചിഗ്വേയും' എന്നാണ് ഇദ്ദേഹത്തിന്റെ സ്ഥാനനാമം.
എത്യോപ്യൻ സഭയുടെ അഞ്ചാമത്തെ പാത്രിയർക്കീസും 62-ആമത്തെ എച്ചിഗ്വേയുമാണ് ഇദ്ദേഹം.
അഗോള സഭാ കൗൺസിലിന്റെ ഏഴു പ്രസിഡണ്ടുമാരിൽ ഒരാളായും ഇദ്ദേഹം പ്രവർത്തിച്ചിരുന്നു.
1935 നവംബർ 3-ന് എത്യോപിയയിലെ  ടിഗ്രെ പ്രവിശ്യയിലെ അഡ്വാ എന്ന സ്ഥലത്തായിരുന്നു ആബൂന പൗലോസിന്റെ ജനനം.
ഗെബ്രെ മേധിൻ എന്നായിരുന്നു ആദ്യനാമം.
ചെറുപ്പകാലത്ത് തന്നെ സ്വഭവനത്തിനു സമീപത്തുള്ള അബ്ബ ഗരിമ എന്ന സന്യാസാശ്രമത്തിൽ ചേർന്ന അദ്ദേഹം പിന്നീട് വൈദികനായി.
പാത്രിയർക്കീസ് ആയിരുന്ന ആബൂന തെയോഫിലോസിന്റെ ശിക്ഷണത്തിൽ ആഡിസ് അബാബയിലെ ഹോളി ട്രിനിറ്റി തിയോളജിക്കൽ കോളേജിൽ തുടർപഠനത്തിനു ചേർന്നു.
പിന്നീട് അമേരിക്കയിലെ സെന്റ്‌ വ്ലാദിമിർ ഓർത്തഡോക്സ് തിയോളജിക്കൽ സെമിനാരിയിൽ ഉന്നത പഠനത്തിനു ചേർന്നു.
തുടർന്ന് അവിടെയുള്ള പ്രിൻസ്ടൻ തിയോളജിക്കൽ സെമിനാരിയിൽ ഡോക്ടറൽ പഠനത്തിനു ചേർന്നെങ്കിലും എത്യോപ്യയിൽ ഉണ്ടായ വിപ്ലവം മൂലം പഠനം പൂർത്തീകരിക്കാൻ കഴിഞ്ഞില്ല.
എത്യോപ്യയിൽ തിരിച്ചു ചെന്ന അദ്ദേഹത്തെ മറ്റു നാല്  പേരോടൊപ്പം എപ്പിസ്കോപ്പയായി വാഴിച്ചു.
എന്നാൽ അന്നത്തെ കമ്മ്യൂണിസ്റ്റ് പാർട്ടിയുടെ അനുമതി ഇല്ലാതെയായിരുന്നു ഈ സ്ഥാനാരോഹണം എന്ന് ആരോപിച്ചു അന്ന് വാഴിക്കപ്പെട്ട അഞ്ചു മെത്രാപ്പോലീത്താമാരെയും ഭരണകൂടം ജയിലിൽ അടച്ചു.
ഏതാണ്ട് ഒമ്പത് വർഷകാലം ജയിലിൽ ആയിരുന്നു.
1984-ൽ പ്രിൻസ്ടൻ കോളേജിൽ  തിരിച്ചു ചെന്ന് ഡോക്ടറൽ  പഠനം  പൂർത്തിയാക്കി.
1986-ൽ  ആർച്ച് ബിഷപ്പായി സ്ഥാനാരോഹിതനായി.
1992-ൽ ആബൂന പൗലോസ്‌ എന്ന പേരിൽ പാത്രിയർക്കീസ് ആയി തെരഞ്ഞെടുക്കപ്പെട്ടു.
സഭയിൽ വളരെയധികം പരിഷ്കാരങ്ങൾ നടപ്പിലാക്കുവാനും ഇതര ഓർത്തഡോക്സ് സഭകളുമായുള്ള ബന്ധങ്ങൾ ശക്തിപ്പെടുത്തുവാനും ആബൂനാ പൗലോസ്‌ പരിശ്രമിച്ചു.
എത്യോപ്യ എന്ന രാജ്യം വിഭജിച്ച്  എറിത്രിയ എന്ന രാജ്യം ഉണ്ടായപ്പോൾ സമാധാനവും സഹവർത്തിത്വവും ഉറപ്പാക്കുവാനുള്ള ശ്രമങ്ങൾ നടത്തി.
കോപ്റ്റിക് - എത്യോപ്യൻ സഭകൾ തമ്മിലുള്ള തർക്കങ്ങൾ പരിഹരിച്ച സമാധാന ഉടമ്പടിയുടെ മുഖ്യശില്പിയുമായിരുന്നു ഇദ്ദേഹം.
ആബിദ് ഹുസൈൻ തങ്ങൾ ഇംഗ്ലീഷ് വിലാസം https://ml.wikipedia.org/wiki/Abid_Hussain_Thangal
പ്രമുഖ മുസ്‌ലിംലീഗ് നേതാവും കോട്ടയ്ക്കൽ നിയമസഭാ മണ്ഡലത്തിൽ നിന്നുള്ള നിയമസഭാ സമാജികനുമാണ് സയ്യിദ് ആബിദ് ഹുസൈൻ തങ്ങൾ ഫറൂഖ് കോളേജിലെ സോഷ്യോളജി വിഭാഗത്തിൽ അസോസിയേറ്റ് പ്രഫസറും ഡിപ്പാർട്ട്‌മെന്റ് തലവനുമായിരുന്നു ഇദ്ദേഹം.
കോഴിക്കോട് സർവ്വകലാശാല സിൻഡിക്കേറ്റ് അംഗമാണ്.
1985ൽ അലിഗഡ് സർവ്വകലാശാലയിൽ നിന്ന് സോഷ്യോളജിയിൽ ബിരുദാനന്തര ബിരുദം നേടി.
മലപ്പുറം ജില്ലയിലെ വടക്കാങ്ങര സ്വദേശിയാണ്.
മുസ്‌ലിംലീഗ് നേതാവും മുൻ എം.എൽ.എയുമായിരുന്ന കെകെഎസ് തങ്ങളുടെ മകനാണ്.
ആബെൽ യാൻസൂൺ ടാസ്മൻ ഇംഗ്ലീഷ് വിലാസം https://ml.wikipedia.org/wiki/Abel_Janszoon_Tasman ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
ടാസ്മേനിയ, ടോങ്ഗ, ന്യൂസിലൻഡ്, ഫിജി എന്നീ പ്രദേശങ്ങൾ നാവിക പര്യടനത്തിലൂടെ കണ്ടെത്തിയ ഡച്ച് നാവികൻ.
ഇന്ത്യൻ മഹാസമുദ്രത്തിലും പസിഫിക് സമുദ്രത്തിലും ഇദ്ദേഹം വാണിജ്യ പര്യവേക്ഷണ യാത്ര നടത്തിയിരുന്നു.
ഇദ്ദേഹം 1603-ൽ ലറ്റ്ജെഗസ്റ്റ് എന്ന ഡച്ചു ഗ്രാമത്തിൽ ജനിച്ചു.
ഡച്ച് ഈസ്റ്റിന്ത്യാ കമ്പനിയിൽ ഉദ്യോഗസ്ഥനായി ജാവയിലെ ബത്തേവിയയിൽ (ഇപ്പോഴത്തെ ജക്കാർത്ത) ഇദ്ദേഹം 1633-ൽ എത്തി.
നാവിക പര്യവേക്ഷണങ്ങൾക്ക് നിയുക്തനായ ടാസ്മൻ 1639 മുതൽ 42 വരെ ജപ്പാൻ, ഫോർമോസ, കംബോഡിയ എന്നീ പ്രദേശങ്ങൾ സന്ദർശിച്ചിരുന്നു.
ദക്ഷിണാർധഗോളത്തിൽ ഡച്ചുകാർ 1642-43-ലും 1644-ലും നടത്തിയ നാവിക പര്യവേക്ഷണങ്ങളുടെ നേതൃത്വം ഇദ്ദേഹത്തിനായിരുന്നു.
1642 ആഗ.
14-ന് രണ്ടു കപ്പലുകളുമായി ടാസ്മൻ ബത്തേവിയയിൽ നിന്ന് യാത്ര ആരംഭിച്ചു.
മൗറീഷ്യസിൽ എത്തിയശേഷം ഇദ്ദേഹം ആസ്റ്റ്രേലിയയുടെ തെക്കുഭാഗത്തേക്കു പോയി.
ഇന്ത്യൻ മഹാസമുദ്രത്തിനും ടാസ്മൻ കടലിനും (പസിഫിക് സമുദ്രത്തിൽ ആസ്റ്റ്രേലിയക്കും ടാസ്മേനിയക്കും കിഴക്കും ന്യൂസിലൻഡിനു പടിഞ്ഞാറുമായുള്ള, ടാസ്മന്റെ പേരിൽ അറിയപ്പെടുന്ന സമുദ്രഭാഗം) ഇടയ്ക്ക് ആസ്റ്റ്രേലിയയുടെ തെക്കുഭാഗത്തായി സ്ഥിതിചെയ്യുന്ന ഭൂവിഭാഗം ഇദ്ദേഹം ന.
24-ന് കണ്ടെത്തി.
അന്നത്തെ ഡച്ച് ഈസ്റ്റിൻഡീസ് ഗവർണർ ജനറലിന്റെ പേരിനെ (ആന്റോണിയോ വാൻ ഡീമെൻ) ആസ്പദമാക്കി ടാസ്മൻ ഈ ദ്വീപിന് വാൻ ഡീമെൻസ് ലാൻഡ് എന്ന് പേരു നൽകി.
1856-ൽ നിലവിൽ വന്ന ഭരണകൂടം ഈ ദ്വീപിന് ടാസ്മേനിയ എന്നു പുനർനാമകരണം ചെയ്തു.
(നോ: ടാസ്മേനിയ.) കടലിലൂടെ കിഴക്കുഭാഗത്തേയ്ക്ക് യാത്രചെയ്ത് ടാസ്മൻ 1642 ഡി. 13-ന് ന്യൂസിലൻഡിന്റെ തെക്കൻ ദ്വീപിൽ എത്തി.
വടക്കുഭാഗത്തേക്കു യാത്ര തുടർന്ന് 1643 ജനു.
21-ന് ടോങ്ഗയിലെയും ഫെ.
6-ന് ഫിജിയിലെയും ദ്വീപുകളിൽ എത്തിച്ചേർന്നു.
വീണ്ടും വടക്കുപടിഞ്ഞാറേ ദിശയിലേക്കു യാത്രചെയ്ത് ഏ.
1-ന് ന്യൂഗിനിയിലെത്തി.
അവിടെനിന്ന് ജൂൺ 15-ന് ബത്തേവിയയിൽ മടങ്ങിയെത്തി.
ആസ്റ്റ്രേലിയൻ വൻകരയെ ചുറ്റിയുള്ള ടാസ്മന്റെ നാവികയാത്രയുടെ ഫലമായി ഈ വൻകര തെക്കൻ ധ്രുവഭൂഖണ്ഡ(അന്റാർട്ടിക്ക)വുമായി ബന്ധപ്പെട്ടുകിടക്കുന്നതല്ലെന്നു തെളിഞ്ഞു.
1644 ഫെ.
29-ന് ബത്തേവിയയിൽ നിന്ന് ആരംഭിച്ച രണ്ടാമത്തെ പര്യവേക്ഷണത്തിൽ, ആസ്റ്റ്രേലിയയുടെ വടക്കൻ തീരത്തേക്ക് യാത്രചെയ്ത ഇദ്ദേഹം കാർപ്പന്റേറിയ ഉൾക്കടലിലും ടോറസ് കടലിടുക്കിലും എത്തിച്ചേർന്നു.
ടാസ്മൻ 1647-ൽ തായ്ലൻഡിലേക്ക് വാണിജ്യപര്യടനം നടത്തി.
ഫിലിപ്പീൻസിൽ ഇദ്ദേഹം സ്പെയിനിന് എതിരായി നാവികപ്പട നയിക്കുകയും (1648) ചെയ്തിട്ടുണ്ട്.
1653-ഓടെ ടാസ്മൻ ഡച്ച് ഈസ്റ്റിന്ത്യാ കമ്പനിയിലെ സേവനത്തിൽ നിന്നു വിരമിച്ചു.
1659-ൽ ഇദ്ദേഹം ബത്തേവിയയിൽ മരണമടഞ്ഞു.
അവലംബം ↑ Essay on "The portrait of Abel Tasman, his wife and daughter" at the Australian national library website കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ആബെൽ യാൻസൂൺ ടാസ്മൻ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ആബേൽ 2142
ആബേൽ 2142 ഒരു വലിയ ഗാലക്സി ക്ലസ്റ്റർ ആണ്.
എക്സ്-രശ്മികൾ ഉയർന്ന തോതിൽ പുറത്തു വിടുന്ന ഈ ക്ലസറ്റർ കിരീടമണ്ഡലം നക്ഷത്രരാശിയിലാണ് ഉള്ളത്.
രണ്ട് ഗാലക്സി ക്ലസ്റ്ററുകൾ സംയോജിച്ചു കൊണ്ടിരിക്കുകയാണ് എന്നതിനാലാണ് ഇത്രയും ഉയർന്ന തോതിൽ എക്സ് രശ്മികൾ പുറത്തു വരുന്നത്.
ഭൂമിയിൽ നിന്നും ഏകദേശം 60 ലക്ഷം പ്രകാശവർഷം അകലെയാണ് ഇതിന്റെ സ്ഥാനം.
നൂറുകണക്കിന് താരാപഥങ്ങൾ ഉള്ള ഈ ക്ലസ്റ്ററിൽ ഇനിയും ആയിരക്കണക്കിന് താരാപഥങ്ങൾ കൂടി നിർമ്മിക്കാൻ ആവശ്യമായ വാതകം ഇനിയുമുണ്ട്.
ഇത് "പ്രപഞ്ചത്തിലെ ഏറ്റവും വലിയ വസ്തുക്കളിൽ ഒന്നാണ്."
നിർദ്ദേശാങ്കങ്ങൾ : 15 h 58 m 19.8 s , +27° 13′ 45″
ആബെബെ ബിക്കില ഇംഗ്ലീഷ് വിലാസം https://ml.wikipedia.org/wiki/Abebe_Bikila
ഒളിമ്പിക്സിന്റെ ചരിത്രത്തിൽ സ്വർണ്ണം നേടുന്ന ആദ്യ ആഫ്രിക്കക്കാരൻ.
1960 ലെ റോം ഒളിമ്പിക്സിൽ മാരത്തണിൽ നഗ്നപാദനായി ഓടി സ്വർണം നേടിയതിലൂടെ  പ്രശസ്തനായി.
1960 സെപ്തംബർ 10 എന്ന ഒറ്റ ദിവസം കൊണ്ട് അടിച്ചമർത്തപ്പെട്ട ആഫ്രിക്കയുടെ ദേശീയ നായകനായി.
1932 ഓഗസ്ത് ഏഴിന് നിയഡെൻബ ജില്ലയിലെ ജാതൊ എന്ന ഗ്രാമത്തിൽ ആബെബ ബിക്കില ജനിച്ചു.
ആട്ടിടയനായി കുട്ടിക്കാലം ചെലവിട്ടു.
പതിനേഴാം വയസ്സിൽ പട്ടാളത്തിൽ ചേർന്നു.
ഇമ്പീരിയൽ ഗാർഡ് എന്ന സൈനിക വിഭാഗത്തിൽ അംഗമായിരിക്കെ മെൽബൺ ഒളിമ്പിക്സിനായി തയ്യാറെടുക്കുന്ന പട്ടാളക്കാരായ അത്‌ലെറ്റുകളെ ബിക്കില നോക്കി നിൽക്കുമായിരുന്നു.
അവരുടെ കുപ്പായത്തിനു പിന്നിൽ മുദ്രണം ചെയ്തിരുന്ന " എത്യോപ്യ " എന്ന രാജ്യനാമമാണ് ബിക്കിലയെ ആകർഷിച്ചത്.
അത്‌ലറ്റാവണമെന്നുള്ള അദമ്യമായ ആഗ്രഹം ബിക്കിലയിൽ മൊട്ടിടുകയും ചെയ്തൂ.
1960-ലെ ഒളിമ്പിക്സ് ബിക്കില 1960-ലെ ഒളിമ്പിക്സിൽ
1960 ലെ റോം ഒളിമ്പിക്സ് മാരത്തോൺ വേദി.
നിരന്നു നിന്ന ഓട്ടക്കാർക്കിടയിൽ ആ മെലിഞ്ഞ മനുഷ്യനുമുണ്ടായിരുന്നു.
ഭൂരിപക്ഷവും വെള്ളക്കാരായ ഓട്ടക്കാർക്കിടയിൽ ഒരു കറുത്ത മനുഷ്യൻ.
നഗ്നപാദൻ.
ആൽകൂട്ടത്തിന് അയാൾ ഒരു കൗതുകവസ്തുവായിരുന്നു.
കായിക രംഗത്തെ കഠിനപരീക്ഷണമായ മാരത്തണിൽ ഒരു നഗ്നപാദനായ കറുത്തമനുഷ്യൻ എന്തുചെയ്യാൻ.
എന്നാൽ മത്സരാന്ത്യത്തിൽ ചരിത്രം തിരിഞ്ഞു വീണു.
അയാൾ ചരിത്രം സൃഷ്ടിക്കുകയാണെന്നു പറഞ്ഞാലേ ശരിയാവൂ.
സ്വർണ്ണമെഡൽ മാത്രമല്ല ഒളിമ്പിക്സ് റെക്കോർഡും സൃഷ്ടിച്ചു കൊണ്ട് ആബെബെ ബിക്കില ആൾക്കൂട്ടത്തിന്റെ കൗതുകത്തെ അത്ഭുതസ്തബ്തതയും ആരാധനയുമാക്കി മാറ്റി.
രണ്ടാമതും ഒന്നാമനാവുന്ന ഒന്നാമൻ
1964-ലെ ടോക്യോ ഒളിമ്പിക്സിൽ എത്തുമ്പോഴേക്കും ലോകത്തെ ഏറ്റവും മികച്ച ദീർഘദൂര ഓട്ടക്കാരനായി ബിക്കില അറിയപ്പെട്ടു തുടങ്ങിയിരുന്നു.
തുടർച്ചയായി രണ്ട് തവണ മാരത്തണിൽ സ്വർണ്ണം നേടുക അന്നുവരെ ഒളിമ്പിക്സ് ചരിത്രത്തിൽ ഇല്ലായിരുന്നു.
ഇത്തവണ ഷൂസ് ധരിച്ച് ഓടിയ ബിക്കില ലോകറെക്കോഡുമായി (2:12:1) തന്റെ രണ്ടാം ഒളിമ്പിക് മാരത്തൺ സ്വർണ്ണം ടോക്യോയിൽ നേടി.
മൂന്നാമത്തെ ഒളിമ്പിക്സിൽ
1968-ൽ മെക്സിക്കോ ഒളിമ്പിക്സിൽ ബിക്കില മൂന്നാം സ്വർണ്ണം നേടുമോ എന്നതായിരുന്നു പ്രധാന ചോദ്യം.
പക്ഷേ മാരത്തൺ തുടങ്ങി 17 കിലോമീറ്റർ പിന്നിട്ടപ്പോഴേയ്ക്കും കഠിനവേദനയാൽ ബിക്കില പിൻമാറി.
ജീവിതത്തിൽ 26 മാരത്തൺ ഓട്ടങ്ങളിലാണ് ബിക്കില പങ്കെടുത്തത്.
മിക്കവയിലും വിജയിക്കുകയും ചെയ്തു.
1960,1962 വർഷങ്ങളിലെ ലോകചാമ്പ്യൻഷിപ്പും ബിക്കിലയ്ക്കായിരുന്നു.
വഴിത്തിരിവ് “ വിജയികളായ ആൾക്കാർ ദുരന്തങ്ങളെ നിർഭയം സ്വീകരിക്കുന്നു. ഞാൻ ഒളിമ്പിക്സ് സ്വർണ്ണം നേടുകയെന്നത് ദൈവേച്ഛയായിരുന്നു, അതുപോലെ എന്റെ വിധിയെ മാറ്റിമറിച്ച കാറപകടവും ദൈവേച്ഛയാലായിരുന്നു. ജീവിതത്തിലെ ഈ രണ്ട് സാഹചര്യങ്ങളും ഞാനഭിമുഖീകരിച്ചു. അഭിമുഖീകരിക്കേണ്ടിവന്നു. ജീവിതയാഥാർത്ഥ്യങ്ങളെ അഭിമുഖീകരിച്ച് സന്തോഷത്തോടെ മുന്നോട്ടുനീങ്ങുകയെന്നതാണ് ഒരു മനുഷ്യനുവേണ്ട അത്യാവശ്യഗുണം. ”
ബിക്കില:എത്യോപ്യയുടെ നഗ്നപാദനായ ഒളിമ്പ്യൻ എന്ന പുസ്തകത്തിൽ നിന്ന്
1969-ൽ, ആഡിസ് അബാബയിൽ വെച്ച് ഒരു ഫോക്സ് വാഗൺ കാറിൽ സഞ്ചരിക്കുമ്പോൾ മറ്റൊരു വാഹനവുമായി കൂട്ടിയിടിച്ച് ബിക്കിലയ്ക്ക് സാരമായ അപകടം പിണഞ്ഞു.
ചികിത്സാർത്ഥം ഇംഗ്ലണ്ടിലേയ്ക്ക് അയച്ചുവെങ്കിലും അവിടേയും ഡോക്ടർമാർക്ക് ഒന്നും ചെയ്യാനായില്ല.
ബിക്കിലയുടെ അരയ്ക്ക് താഴേയ്ക്ക് തളർന്നുപോവുകയാണുണ്ടായത്.
സ്ട്രെക്‌ചറിൽ കിടത്തി എത്യോപ്യയിലേക്ക് മടങ്ങിയ ബിക്കിലയെ വമ്പിച്ച ജനാവലിയാണ് സ്വീകരിച്ചത്.
ജീവിതത്തിൽ പിന്നീട് അദ്ദേഹത്തിന് നടക്കാനായില്ല.
പുതിയ വഴിയേ
പക്ഷേ അദ്ദേഹം നിരാശനായില്ല.
ചക്രക്കസേരയിലിരുന്നുകൊണ്ട് അംഗഭംഗം വന്നവർക്കായുള്ള പാരാലിമ്പിക്സിൽ അമ്പെയ്ത്ത് മത്സരത്തിലും 1970 നോർവേയിൽ ഒരു സ്ലെഡ്ജിങ് മത്സരത്തിലും പങ്കെടുത്തു.
ഇവിടേയും സ്വർണ്ണം നേടി.
1972-ലെ മ്യൂണിച്ച് ഒളിമ്പിക്സിൽ ബിക്കിലയെ പ്രത്യേകാതിഥിയായി ക്ഷണിക്കപ്പെട്ടു.
തന്റെ വീൽചെയറിലിരുന്നുകൊണ്ട് മാരത്തണിൽ അമേരിക്കക്കാരനായ ഫ്രാങ്ക് ഷോർട്ടർ സ്വർണ്ണം നേടുന്നത് കണ്ടു.
കഴുത്തിലണിഞ്ഞ മെഡലുമായി ഷോർട്ടർ ബിക്കിലയുടെ അടുത്തെത്തി-നഗ്നപാദനായി ഉയർച്ചകളിലേയ്ക്ക് പറന്നുകയറിയ ബിക്കിലയ്ക്ക് ഹസ്തദാനം ചെയ്യാൻ.
1973 ഒക്ടോബർ 25 -ന് 41-ആം വയസ്സിൽ മസ്തിഷ്ക രക്തസ്രാവത്താൽ അന്തരിച്ചു.
നാനാദേശങ്ങളിൽ നിന്നുള്ള 75,000-ത്തോളം  പേർ സംസ്കാരച്ചടങ്ങുകളിൽ പങ്കെടുത്തു.
കോളനിവാഴ്ച്ച കൊണ്ട് അടിച്ചമർത്തപ്പെട്ട ആഫ്രിക്കയുടെ ഉണർച്ചയുടെ പ്രതീകങ്ങളിലൊന്നായാണ് ഇന്ന് അദ്ദേഹം വിലയിരുത്തപ്പെടുന്നത്.
ഇതും കാണുക 1960 ലെ റോം ഓളിമ്പിക്സിൽ നഗ്നപാദനായുള്ള പ്രകടനം.
ആബേലച്ചൻ ഇംഗ്ലീഷ് വിലാസം https://ml.wikipedia.org/wiki/Abelachan
കത്തോലിക്കാ സഭയിലെ സി.എം.ഐ. സന്യാസ സമൂഹത്തിൽ വൈദികനായിരുന്നു ആബേലച്ചൻ (ജനനം: 1920 ജനുവരി 19 ; മരണം: 2001 ഒക്ടോബർ 27 ) .
കൊച്ചിൻ കലാഭവന്റെ സ്ഥാപകൻ, പത്രപ്രവർത്തകൻ, ക്രിസ്തീയ ഭക്തിഗാന ശാഖക്ക് നിസ്തുല സംഭാവനകൾ നൽകിയ വ്യക്തി തുടങ്ങിയ നിലകളിൾ അറിയപ്പെടുന്നു.
ശബ്ദാനുകരണ കലയെ മിമിക്സ് പരേഡ് എന്ന ശ്രദ്ധേയ കലാരൂപമാക്കി മാറ്റിയതിൽ നിർണായക പങ്കുവഹിച്ച ഇദ്ദേഹം ഒട്ടേറെ കലാകാരൻമാരുടെ വളർച്ചക്ക് വഴിയൊരുക്കി.
ജയറാം , കലാഭവൻ മണി തുടങ്ങി‍ കലാഭവന്റെ സംഭാവനകളായ അനേകംപേർ മലയാള സിനിമയിൽ സജീവസാന്നിധ്യമറിയിക്കുന്നു.
1920 ജനുവരി 19-ന് എറണാകുളം ജില്ലയിലെ മുളക്കുളത്ത് പെരിയപ്പുറത്ത് മാത്തൻ വൈദ്യരുടെയും ഏലിയാമ്മയുടെയും മകനായി ജനിച്ചു.
മാത്യു എന്നായിരുന്നു അദ്ദേഹത്തിന്റെ യഥാർത്ഥ നാമം.
നന്നേ ചെറുപ്പത്തിലെ സാഹിത്യത്തോട് ആഭിമുഖ്യം പുലർത്തിയിരുന്നു.
ചങ്ങമ്പുഴയുടെയും കുമാരനാശാന്റേയും രചനകളോടായിരുന്നു കൂടുതൽ ആഭിമുഖ്യം.
സ്കൂൾ വിദ്യാഭ്യാസ കാലത്തുതന്നെ കവിതകൾ എഴുതിയിരുന്നു.
ഇരുപതാം വയസിൽ സി.എം.ഐ. സന്യാസ സഭയിൽ വൈദികാർത്ഥിയായി ചേർന്നു.
മാന്നാനം , തേവര , കൂനമ്മാവ് എന്നിവിടങ്ങളിലെ സി.എം.ഐ. ആശ്രമങ്ങളിൽ വൈദിക പഠനവും മംഗലാപുരത്ത് ഉന്നത പഠനവും പൂർത്തിയാക്കിയശേഷം 1951-ൽ സഭാവസ്ത്രം സ്വീകരിച്ചു.
1952-ൽ കോട്ടയത്ത് ദീപിക ദിനപത്രത്തിൽ ചേർന്നു.
തൊട്ടടുത്ത വർഷം റോമിലേക്ക് പോയി.
അവിടെ ഇൻറർനാഷണൽ യൂണിവേഴ്സിറ്റി ഓഫ് റോമിൽനിന്ന് ജേർണലിസം ആൻറ് പൊളിറ്റിക്കൽ സയൻസിൽ ഉന്നത ബിരുദം നേടി.
കേരളത്തിലേക്ക് മടങ്ങിയെത്തിയ അദ്ദേഹം 1957-1961 കാലയളവിൽ ദീപിക ദിനപത്രത്തിന്റെ മാനേജിംഗ് ഡയറക്ടറായി പ്രവർത്തിച്ചു.
അദ്ദേഹം തുടക്കം കുറിച്ച ദീപിക ചിൽഡ്രൻസ് ലീഗ് (ഡി.സി.എൽ.) വളരെ പെട്ടെന്ന് കുട്ടികളുടെ വലിയ കൂട്ടായ്മയായി വളർന്നു.
ഡി.സി.എലിന്റെ അമരക്കാരൻ (കൊച്ചേട്ടൻ) എന്ന നിലയിൽ അദ്ദേഹം ഏറെ ഖ്യാതി നേടി.
1961 മുതൽ 1965 വരെ കോഴിക്കോട് ദേവഗിരി കോളേജ് ആധ്യാപകനായിരുന്നു.
ആബേലച്ചന്റെ പ്രതിഭ തിരിച്ചറിഞ്ഞ കർദ്ദിനാൾ ജോസഫ് പാറേക്കാട്ടിൽ സീറോ മലബാർ സഭയുടെ ആരാധനാക്രമം സുറിയാനിയിൽനിന്നും മലയാളത്തിലേക്ക് മൊഴിമാറ്റം ചെയ്യുന്നതിന് നിയോഗിച്ചത് അദ്ദേഹത്തിന്റെ ജീവിതത്തിലും സഭയുടെ ചരിത്രത്തിലും സാംസ്കാരിക ലോകത്തും പുതിയ വഴിത്തിരിവായി.
മലയാളികൾക്ക് ദുർഗ്രാഹ്യമായിരുന്ന സുറിയാനി ആരാധനാക്രമവും ഗാനങ്ങളും അദ്ദേഹം ലളിത സുന്ദര മലയാളത്തിലേക്ക് മൊഴിമാറ്റി.
അദ്ദേഹം രചിച്ച്, കെ.കെ. ആന്റണി മാസ്റ്റർ ഈണം പകർന്ന നൂറുകണക്കിന് ക്രിസ്തീയ ഭക്തിഗാനങ്ങൾ ജനഹൃദയങ്ങളിൽ ഇന്നും നിറഞ്ഞു നിൽക്കുന്നു.
കെ.ജെ. യേശുദാസ് , പി. ജയചന്ദ്രൻ തുടങ്ങി അക്കാലത്തെ പ്രധാനപ്പെട്ട എല്ലാ ഗായകരും ഈ ഗാനങ്ങൾ പാടിയിട്ടുണ്ട്.
ലളിതവും കാവ്യാത്മകവുമായ വരികളായിരുന്നു ആ ഗാനങ്ങളുടെ സവിശേഷത.
പരിശുദ്ധാത്മാവേ നീയെഴുന്നള്ളി വരണമേ എന്റെ ഹൃദയത്തിൽ...
, ഈശ്വരനെത്തേടി ഞാൻ അലഞ്ഞു..
, നട്ടുച്ച നേരത്ത്..
,തുടങ്ങിയ ഗാനങ്ങൾ ഉദാഹരണം.
സീറോ മലബാർ സഭയുടെ തിരുക്കർമങ്ങളിൽ ഉപയോഗിക്കുന്ന ഗാനങ്ങളിൽ അധികവും ആബേലച്ചന്റെ രചനകളാണ്.
കലാഭവൻ കൊച്ചിൻ കലാഭവനു മുന്നിൽ സ്ഥാപിച്ചിട്ടുള്ള ആബേലച്ചന്റെ പ്രതിമ
എറണാകുളം അതിമെത്രാസന മന്ദിരത്തോടനുബന്ധിച്ചുള്ള ചെറിയ മുറിയിൽ ലളിതമായ രീതിയിൽ തുടങ്ങിയ സ്ഥാപനമാണ് പിൽക്കാലത്ത് കലാഭവൻ എന്ന വൻ പ്രസ്ഥാനമായി മാറിയത്.
1974 ഓഗസ്റ്റ് 15-ന് കർദ്ദിനാൾ ജോസഫ് പാറേക്കാട്ടിൽ എറണാകുളം നോർത്തിൽ ടൗൺഹാളിനു സമീപം കലാഭവന്റെ കെട്ടിടത്തിന് ശിലാസ്ഥാപനം നിർവഹിച്ചു.
ആബേലച്ചനും ആന്റണി മാസ്റ്ററും ചേർന്നൊരുക്കിയ ഭക്തിഗാനങ്ങൾ അടങ്ങുന്ന കാസെറ്റുകൾ കലാഭവൻ പുറത്തിറക്കി.
ഗാനമേളയിലേക്കും മിമിക്സ് പരേഡിലേക്കും ചുവടു മാറ്റിയതോടെ ആബേലച്ചന്റെയും കലാഭവന്റെയും ഖ്യാതിയേറി.
അക്കാലം വരെ വ്യക്തിഗത ഇനമായി അവതരിപ്പിച്ചിരുന്ന മിമിക്രി, കലാഭവന്റെ ഗാനമേളകൾക്കിടയിലും പരീക്ഷിച്ചിരുന്നു.
ഏതാനും കലാകാരൻമാരെ ഒന്നിച്ച് അണിനിരത്തി മിമിക്സ് പരേഡ് എന്ന കലാരൂപത്തിന് തുടക്കം കുറിച്ചത് ആബേലച്ചനാണ്.
ഇന്ന് ചലച്ചിത്ര നടനും സംവിധായകനും നിർമാതാവുമായ ലാൽ , സംവിധായകൻ സിദ്ദിഖ് , ജയറാം , വർക്കിയച്ചൻ പെട്ട തുടങ്ങിയവരായിരുന്നു ആദ്യകാല മിമിക്സ് പരേഡ് സംഘത്തിലുണ്ടായിരുന്നത്.
പിൽക്കാലത്ത് ഇവരുടെ പാത പിന്തുടർന്ന് ഒട്ടേറെ കാലാകാരൻമാർ കലാഭവനിലും അതുവഴി മലയാള സിനിമയിലുമെത്തി.
അൻസാർ കലാഭവൻ , കലാഭവൻ മണി , കലാഭവൻ റഹ്മാൻ , കലാഭവൻ നവാസ് , കലാഭവൻ ഷാജോൺ , മനുരാജ് കലാഭവൻ , തെസ്നി ഖാൻ , സുജാത (ഗായിക) തുടങ്ങി കലാഭവനിൽനിന്ന് ചലച്ചിത്ര രംഗത്ത് എത്തിയവർ അനവധിയാണ്.
കലാഭവനെ പിന്തുടർന്ന് എറണാകുളം നോർത്തിൽ കൂടുതൽ മിമിക്സ് പരേഡ് സംഘങ്ങൾ പ്രവർത്തനമാരംഭിച്ചു.
കേരളത്തിൽ അങ്ങോളമിങ്ങോളം അലയടിച്ച മിമിക്സ് പരേഡ് തരംഗത്തിന്റെ തുടക്കമായിരുന്നു അത്.
ഉപകരണ സംഗീതവും നൃത്തവുമുൾപ്പെടെ വിവിധ വിഷയങ്ങളിൽ പരിശീലനം ആരംഭിച്ചതോടെ വിദൂര ജില്ലകളിൽനിന്നുവരെ കുട്ടികൾ കലാഭവനിലേക്ക് ഒഴുകി.
അധികം വൈകാതെ കേരളത്തിനു പുറത്തും വിദേശ രാജ്യങ്ങളിലും കലാഭവന്റെ ഖ്യാതിയെത്തി.
യൂറോപ്പിൽനിന്നും ഗൾഫ് രാജ്യങ്ങളിൽനിന്നും ബുക്കിംഗുകൾ പ്രവഹിച്ചപ്പോൾ ആബേലച്ചനും കലാകാരൻമാർക്കും വിശ്രമമില്ലാതായി.
ലോകത്തിലെ വിവിധ രാജ്യങ്ങളിൽ ആബേലച്ചന്റെ നേതൃത്വത്തിലുള്ള കാലാഭവൻ സംഘത്തെ മലയാളികൾ നിറമനസോടെ വരവേറ്റു.
ടാലൻറ് റസിഡൻഷ്യൽ സ്കൂളും സ്റ്റുഡിയോയും
കലാഭവന്റെ അഭ്യുദയകാംക്ഷികളുടെ നിർദ്ദേശങ്ങൾ ഉൾക്കൊണ്ടുകൊണ്ടാണ് വിദ്യാഭ്യാസ മേഖലയിൽ വേറിട്ട പരീക്ഷണവുമായി കലാഭവൻ ടാലൻറ് റസിഡൻഷ്യൽ സ്കൂൾ ആരംഭിച്ചത്.
കാക്കനാടിനടുത്ത് ഇടച്ചിറയിൽ പ്രവർത്തനമാരംഭിച്ച സ്കൂളിലേക്ക് വിവിധ രാജ്യങ്ങളിൽനിന്നുള്ള മലയാളി വിദ്യാർത്ഥികളെത്തി.
പാഠ്യഭാഗങ്ങൾക്കൊപ്പം കലാപരിശീലനത്തിനും പ്രാധാന്യം നൽകുന്നതായിരുന്നു ഈ സ്കൂളിന്റെ സിലബസ്.
ഇതിനു പുറമെ രാജ്യാന്തര നിലവാരത്തിലുള്ള സ്റ്റുഡിയോയും ചലച്ചിത്ര പരിശീലന കേന്ദ്രവും ആബേലച്ചന്റെ സ്വപ്ന പദ്ധതിയുടെ ഭാഗമായിരുന്നു.
കലാഭവൻ സ്റ്റുഡിയോസ് യാഥാർത്ഥ്യമാകുന്നതിനു മുൻപ് 2001 ഒക്ടോബർ 27-ന് ആബേലച്ചൻ അന്തരിച്ചു.
തൊടുപുഴയിലെ ഒരു ആയുർവേദ കേന്ദ്രത്തിലായിരുന്നു അന്ത്യം.
സന്ധിവാതത്തിന് ചികിത്സയിലിരിയ്ക്കേ പെട്ടെന്ന് ഹൃദയാഘാതം വന്നതായിരുന്നു മരണകാരണം.
അദ്ദേഹത്തിന്റെ മൃതദേഹം കലാഭവനിൽ പൊതുദർശനത്തിനു വച്ചശേഷം കുര്യനാട് സെൻറ് ആൻസ് ആശ്രമ ദേവാലയത്തിൽ സംസ്കരിച്ചു.
ആബേലച്ചൻ രചിച്ച ഗാനങ്ങൾ
കേരള കത്തോലിക്കാസഭയിൽ ആരാധനാശുശ്രൂഷകളിൽ ഉപയോഗിക്കുന്ന ഹൃദയസ്പർശിയും ഭക്തിരസം തുളുമ്പുന്നവയുമായ ഒട്ടേറെ ഗാനങ്ങളുടെ കർത്താവാണ് ആബേലച്ചൻ.
ആബേലച്ചൻ രചിച്ച ക്രിസ്തീയ ഭക്തിഗാനങ്ങളിൽ ചിലത് താഴെപ്പറയുന്നവയാണ്:- പരിശുദ്ധാത്മാവേ നീയെഴുന്നള്ളി
വരണമേ എൻറെ ഹൃദയത്തിൽ...
ദൈവമേ നിൻ ഗേഹമെത്ര മോഹനം
നിൻ ഗൃഹത്തിൽ വാഴുവോർ ഭാഗ്യവാൻമാർ...
നട്ടുച്ച നേരത്ത് കിണറിൻറെ തീരത്ത്
വെള്ളത്തിനായി ഞാൻ കാത്തിരിപ്പൂ...
മഹേശ്വരാ നിൻ സുദിനം കാണാൻ
കഴിഞ്ഞ കണ്ണിനു സൗഭാഗ്യം മനുഷ്യാ നീ മണ്ണാകുന്നു
മണ്ണിലേക്കു മടങ്ങും നൂനും അനുതാപക്കണ്ണുനീർ വീഴ്ത്തി പാപ- പരിഹാരം ചെയ്തുകൊൾക നീ മഞ്ഞും തണുപ്പും നിറഞ്ഞരാവിൽ
വെള്ളിലാവെങ്ങും പരന്ന രാവിൽ ദൈവകുമാരൻ പിറന്നു ഭൂവിൽ...
പൊന്നൊളിയിൽ കല്ലറ മിന്നുന്നു
മഹിമയൊടെ നാഥനുയിർക്കുന്നു...
ഞാനെൻ നാഥനെ വാഴ്ത്തുന്നു
മോദംപൂണ്ടു പുകഴ്ത്തുന്നു....
കാൽവരി മലയുടെ ബലിപീഠത്തിൽ
തിരികൾ കൊളുത്തുന്നു...
മാലാഖമാരുടെ ഭാഷയറിഞ്ഞാലും
മാലാഖമാരൊത്തു ജീവിച്ചാലും....
പുലരിയിൽ നിദ്രയുണർന്നങ്ങേ
പാവനസന്നിധിയണയുന്നു...
അഗാധത്തിൽനിന്നു നിന്നെ വിളിക്കുന്നു ഞാൻ
ദൈവമേ എൻ പ്രാർത്ഥന കേൾക്കേണമേ...
ഓശാന ഓശാന
ദാവീദിൻ സുതനോശാന സെഹിയോൻപുത്രി മോദം പുണരുക നിന്നുടെ നാഥനിതാ...
കരയുന്ന ദൈവത്തെ കണ്ടോ പാരി-
ലയയുന്ന ദൈവത്തെ കണ്ടോ...
ദീപമേ സ്വർലോക ദീപമേ
ജീവൻ പകർന്നിടുന്ന ദീപമേ...
പാവനാത്മാവേ നീ വന്നനേരം
ഞാനൊരു പുത്തൻ മനുഷ്യനായി.
ആദിയിലഖിലേശൻ
നരനെ സൃഷ്ടിച്ചു അവനൊരു സഖിയുണ്ടായ് അവനൊരു തുണയുണ്ടായ്.......
പുതിയ കുടുംബത്തിൻ
കതിരുകളുയരുന്നു തിരുസ്സഭ വിജയത്തിൻ തൊടുകുറിയണിയുന്നു...
അവനീപതിയാമഖിലേശ്വരനെ
വാഴ്ത്തപ്പാടുവിനാദരവോടെ...
ശ്ലീഹൻമാരിലിറങ്ങിവസിച്ചൊരു
പരിശുദ്ധാത്മാവേ..
ഓശാന പാടുവിൻ നാഥനെ വാഴ്ത്തുവിൻ
ദിവ്യാപദാനങ്ങൾ കീർത്തിക്കുവിൻ ഓശാന ഓശാന
ദാവീദിൻസുതനോശാന കർത്താവിൻ പൂജിത നാമത്തിൽ വന്നവനെ വാഴ്ത്തിപ്പാടിടുവീൻ..
മാലാഖമാരുടെ അപ്പം
സ്വർഗീയ ജീവൻറെ അപ്പം കാരുണ്യവാനായ ദൈവം മാനവലോകത്തിനേകി...
താലത്തിൽ വെള്ളമെടുത്തു
വെൺകച്ചയുമരയിൽ ചുറ്റി മിശിഹാതൻ ശിഷ്യൻമാരുടെ പാദങ്ങൾ കഴുകി....
സ്വന്തം ജനങ്ങൾക്കു ജീവനേകാൻ
സർവ്വേശ നന്ദനൻ ഭൂവിൻ വന്നു....
കുരിശിനാലേ ലോകമൊന്നായ് വീണ്ടെടുത്തവനേ
താണുഞങ്ങൾ വണങ്ങുന്നു ദിവ്യപാദങ്ങൾ...
മിശിഹാകർത്താവേ മാനവരക്ഷകനേ
നരനുവിമോചനമേകിടുവാൻ നരനായ് വന്നു പിറന്നവനേ...
ദൈവസൂനോ ലോകനാഥാ
കുരിശിനാൽ മർത്യനെ വീണ്ടെടുത്തു നീ....
താതാ മാനവനുയിരേകാൻ
ബലിയായ് തീർന്നോരാത്മജനേ തൃക്കൺ പാർക്കണമലിവോടെ..
ഞാനെൻ പിതാവിൻറെ പക്കൽ
പോകുന്നിതാ യാത്ര ചൊൽവൂ....
ഗാഗുൽത്താ മലയിൽനിന്നും
വിലാപത്തിൻ മാറ്റൊലി കേൾപ്പൂ...
ദൈവമേ എന്നിൽ കനിയേണമേ
പാപങ്ങൾ പൊറുക്കേണമേ ഘോരമാമെൻറെ അപരാധങ്ങൾ...
കർത്താവാം മിശിഹാതൻ കാരുണ്യവും
താതനാം ദൈവത്തിൻ സംപ്രീതിയും പരിശുദ്ധാത്മാവിൻ സഹവാസവും നമ്മിലുണ്ടാകേണമെന്നുമെന്നും.
കർത്താവേ കനിയണമേ
മിശിഹായേ കനിയണമേ കർത്താവേ ഞങ്ങളണയ്ക്കും പ്രാർത്ഥന സദയം കേൾക്കണമേ (കർത്താവിൻറെ ലുത്തീനിയ) കർത്താവേ കനിയണമേ...
കന്യാമേരി വിമലാംബേ...
(മാതാവിൻറെ ലുത്തീനിയ) കർത്താവേ കനിയണമേ...
ക്രൂശിതനായൊരു ദൈവത്തിൻ...
(വിശുദ്ധരുടെ ലുത്തീനിയ) മിശിഹാ കർത്താവേ
നരകുല പാലകനേ ഞങ്ങളണച്ചിടുമീ...
അമലോത്ഭവയാം മാതാവേ നിൻ
പാവന പാദം തേടുന്നു...
ലോകത്തിൻ വഴികലിളിലുഴലാതെ
പാപത്തിൻ പാതകൾ പുണരാതെ...
സ്വസ്തീ ദാവീദിൻ പുത്രീ മലാഖാ
മറിയത്തോടരുളീ....
സ്വർഗ്ഗത്തിൽ വാഴും പിതാവാം ദൈവമേ
നിൻനാമം പൂജിതമായിടേണേ...
ശബ്ദമുയർത്ത പാടിടുവിൻ
സർവ്വരുമൊന്നായ് പാടിടുവിൻ എന്നെന്നും ജീവിക്കും സർവ്വേശ്വരനെ വാഴ്ത്തിടുവിൻ...
എല്ലാമറിയുന്നു ദൈവം മനുജൻറെ
ഗൂഢവിചാരങ്ങൾ...
ദൈവകുമാരൻ കാൽവരിക്കുന്നിൽ
ബലിയണച്ചു സ്വയം ബലിയണച്ചു..
ശബ്ദമുയർത്തി പാടിടുവിൻ
സർവ്വരുമൊന്നായ് പാടിടുവിൻ എന്നെന്നും ജീവിക്കും...........
വിശ്വസിക്കുന്നു ഞങ്ങൾ(2)
ദൃശ്യാദൃശ്യങ്ങൾ സർവ്വവും സൃഷ്ടിച്ച താതനാം ദൈവത്തൽ വിശ്വസിക്കുന്നു ഞങ്ങൾ കർത്താവാം മിശിഹാതൻ കാരുണ്യവും
പാവനാത്മാവിൻ സംപ്രീതിയും...
മോദംകലർന്നു നിന്നെ-
യുൾക്കൊണ്ട നിൻറെ ദാസരിൽ...
ആഴത്തിൽനിന്നു ഞാൻ ആർദ്രമായി കേഴുന്നു
ദൈവമേ എന്നെ നീ കേൾക്കേണമേ...
സർവാധിപനാം കർത്താവേ
നിന്നെ വണങ്ങി നമിക്കുന്നു ഈശോ നാഥാ വിനയമൊടെ നിന്നെ നമിച്ചു പുകഴ്ത്തുന്നു..
ആബിദ ബീഗം ആബാദി ബാനു ബീഗം എന്ന താൾ ഈ ലേഖനവുമായി ലയിപ്പിക്കുന്നതിന്‌ ശുപാർശ ചെയ്തിരിക്കുന്നു.
( സം‌വാദം ) ഇംഗ്ലീഷ് വിലാസം https://ml.wikipedia.org/wiki/Abida_Begum
ഇന്ത്യൻ സ്വാതന്ത്ര്യസമര നായകന്മാരായ മൗലാനാ മുഹമ്മദ് അലിയുടെയും മൗലാനാ ഷൗകത്ത് അലിയുടെയും മാതാവും ഒരു സ്വാതന്ത്ര്യസമരപ്രവർത്തകയുമായിരുന്നു ആബിദ ബീഗം ( 1850 - നവംബർ 13 , 1924 ).
ഇന്ത്യൻ സ്വാതന്ത്ര്യസമരത്തിനു വേണ്ടി ജീവിതം ബലിയർപ്പിച്ച് പോരാടുകയും സ്ത്രീത്വത്തിന്റെ പരിമിതികുള്ളിൽ നിന്ന്  വീട് വീടാന്തരം കയറി ഇറങ്ങി സ്ത്രീകളോട് സമരമുഖത്തിറങ്ങാൻ പ്രേരിപ്പിക്കുകയും ചെയ്ത ധീര വനിത.
ബീ ഉമ്മ എന്നപേരിൽ പ്രശസ്തയായ ആബിദ ബീഗം 1850 ൽ ഉത്തർ പ്രദേശിൽ ജനിച്ചു.
ഭൌതിക വിദ്യാഭ്യാസം ഇല്ലായിരുന്നുവെങ്കിലും മതപരമായ അറിവും ഉന്നതമായ ആത്മീയ ചിന്തയും ദൈവഭയവും ഉയർന്ന സംസ്കാരവും ധീരയും കുലീനമായ സ്വഭാവവുമുള്ള മഹതിയായി അവരെ മാറ്റി.
റാംപുരിലെ ഉന്നത ഉദ്യോഗസ്ഥനായ അബ്ദുൽ അലി ഖാൻ ആയിരുന്നു ബീ ഉമ്മയുടെ ഭർത്താവ്, ബീ ഉമ്മയുടെ 27ആം  വയസ്സിൽ ഭർത്താവ് മരണപ്പെട്ടു.
ഇരുപത്തിഎഴാം വയസ്സിൽ തന്നെ വിധവയാകേണ്ടി വന്ന അവർക്ക് നവാസിഷ്‌ അലി, സുൽഫിക്കർ അലി, ഷൌക്കത്തലി, മുഹമ്മദലി എന്നീ നാല് മക്കളായിരുന്നു.